JUMAL KÕNELEB
Tere jälle!
Tahame kohe alguses taas tänada.
Täname kõigi tänupõhjuste, palvevastuste
ja eestpalvesoovide eest.
On tore tohtida neid Issanda ette kanda
ja uskuda üheskoos, et Issand on alati suurem.
Seda Ta ka on. Ta on alati suurem.
Täna loeme Taaveti 23. Psalmi viimast salmi.
See Psalm algab imeliselt ja lõppeb veel paremini.
Taavet kuulutab Psalmis 23 salmis 6 nõnda:
"Ainult headus ja heldus järgivad mind kõik mu elupäevad..."
Kõik mu elupäevad.
"Ainult headus ja heldus järgivad mind kõik mu elupäevad
ja ma jään Issanda kotta eluajaks." Aamen.
Ainult headus. - Ja heldus.
Ainult headus.
See on jälle nii võimas sõnum. Kuidas keegi võib sedasi öelda?
Ainult headus järgib teda kogu elu. Kas Taavet valetab?
Soome keeles öeldakse "sulaheadus". See tähendabki ainult headust.
Ma vaatasin järele, mida see tähendab,
sest see on nii suur sõna. Selle algkeelne sõna on "ak".
Selle sõna mõte on rõhutada midagi või teha kindlaks, et asi on tõesti nii.
See on midagi rõhutav sõna. See tähendab siis üksnes headust.
Ainult ja kindlalt headust.
Ikkagi headus. Kindel, kindlasti.
Ning kinnitus: "Jah, headus ja heldus järgivad mind."
See tähendab seega tõesti üksnes ja ainult headust.
Ka sõna "headus" ise on imeline lai piibellik sõna.
See tähendab: kaunidus; mingi asi, mis on parem või parim.
See tähendab üliküllust, rõõmu, hõiskamist, hingamist,
soosingut, armu, rikkust, heaolu, õnne ja õnnelikkust.
Ilu, küllust, rõõmu, hõiskamist, hingamist, armu, rikkust,
heaolu, õnne ja õnnelikkust.
Ma loen lihtsalt Piiblit praegu.
Heldus tähendab: sõbralikkus, arm, heategu, kaastunne või ilu.
Ja ma tahan jälle teada, millest Taavet siin räägib?
Kust kohast võib seda kõike leida?
Ainult imelist, õnne, küllust, armu ja kõike muud sellist.
See tähendab, et tuleb kiiresti taevasse minna.
Seal on see kõik.
Oled sa ikka kindel? Taavet räägib ju kõigist elupäevadest.
Sedasi ta ütleb ja see siin mind häiribki.
Maailmast ma ei leia seda. - Ei leia.
Sinust ma seda ei leia. - Kas sa ei leia ainult head?
Sa oled küll päris hea, aga ka mitte päris selline.
Kui loeme Taaveti elust, siis näeme, et tal ka ei olnud nii igal elupäeval.
Kogu elu ei olnud ainult ilu ja headus ta ümber.
Vahel oli ka lõvisid ja vahel olid karud.
Alguses olid lõvid.
Enne, kui temast sai kuningas, ahistas Saul teda,
nii et, ta pidi pikka aega elama koopas ja olema pagenduses,
sest kuningas kuulutas ta riigireeturiks.
Ta pidi elama hirmu tundes ja ilma kaitseta.
Tal ei olnud mingit sulaheadust. - Ometi ta ütleb, et tal oli.
- Kas ta siis valetab? Mida ta sellega siis mõtles?
Taavet räägib muidugi Issandast.
Issand on seda kõike. - Just nii.
Johannese evangeeliumis 1:4 on kirjutatud nii:
"Temas oli elu ja elu oli inimeste valgus."
See sulaheadus ja heldus, millest Taavet räägib -
see rikkus, küllus, rõõm ja arm, see õnnelikkus leidub Issandas.
See on Jeesus.
Jeesuses on elu. Jeesus on inimeste valgus.
Sellepärast võibki Taavet laulda,
et need asjad järgivad teda kõik tema elupäevad.
Me näeme, et pinge ja ahistuse keskel tegi Taavet midagi.
Ta ülistas.
Ka koopas keset häda ja kuninga poolt tagakiusatuna
ülistas ta Jumalat.
Tema peidupaik polnud koobas, kuigi ta redutas koopas.
Tema tõeline pelgupaik ja kaitse oli Issand ise.
Ta ülistas Jumalat, otsis Jumalat, sai Jumalalt abi ja teadis,
et keset kõike seda, kus isegi kuningas on ta hüljanud,
ei ole Jumal teda maha jätnud.
Ja Tema on kuningate Kuningas.
See on ka meie elus saanud tõeks,
et viimaks on ainus tõeline jõuallikas Issand ise.
Me ei ole seda teineteisele. Ei mina Joyle, ega Joy minule.
Samuti mitte meie kutsumus, meie töötegijad ega miski muu.
Ka mitte meie kodu.
Tõeline kindlus ja puhkepaik on Issand ise.
See jõuallikas on Issand ise.
See on imeline ja vabastav, sest Tema on alati samasugune.
On imeline, et võime öelda,
et sellised asjad järgivad meid kõik meie elupäevad.
Issandast ei pea me kunagi loobuma.
Mitte ühelgi elupäeval ei pea me loobuma Issandast.
Joosua 1:5 räägib ajast, kui Joosua oli teel tõotatud maale.
Tal oli väga raske ülesanne.
Issand ütles Joosuale:
"Ükski ei suuda sulle vastu panna kogu su eluajal;
nõnda nagu ma olin Moosesega, nõnda ma olen sinuga."
Ta ütleb ka meile täna:
"Ükski ei suuda sulle vastu panna kogu su eluajal;
nõnda nagu Issand oli Moosesega, nõnda on Ta ka sinuga,
ma ei lahku sinust ega jäta sind maha."
Issand ei lahku iialgi ega jäta meid maha.
Kas ma võin jälle rääkida ühe loo? - Räägi.
Tore näide jälle mu Taimaa reisilt. Toon kogu aeg sealt neid näiteid.
Meil oli seal üks seiklus.
Läksime parvlaevaga vaatama Tai suurimat koske,
mis asub keset vihmametsa.
See on tohutu suur - mitusada meetrit kõrge ja lai.
Ööbisin seal üksinda telgis keset džunglit.
Mul oli õhuke magamismatt all ja väike telk betoonaluse peal.
Seal olid sääsed ja muud putukad,
aga ometi keset kõike seda oli ka tohutu Jumala ligiolu tunne.
Nii suur Jumala ligiolu, et tundsin end õnnest haigena.
Issand oli mind õnnistanud - saime transpordi sinna kose juurde.
Muidu oleksime pidanud džunglis mööda umbset ja libedat teerada
10 km kõndima.
Aga me saime transpordi ja jõudsime palju varem kohale.
Meid lubati ka tagasi sõidutada. Issand lihtsalt korraldas kõike.
Ma olin nii õnnelik.
Imestasin, kuidas ma saan olla nii õnnelik, täis rõõmu ja vaba,
kui füüsiliselt on päris ebamugavad tingimused.
Aga Issanda ligiolust ei ole midagi paremat.
Pole ühtegi paremat kohta isegi keset džunglit või kõrbe.
Issanda ligiolu on vaimustav
ja ma mõtlesin, et ei tahaks olla kusagil mujal.
5. Moosese 31:8 ütleb:
"Ja Issand ise käib su ees, tema on sinuga,
tema ei lahku sinust ega jäta sind maha.
Ära karda ega kohku!”
Loen veel Jesaja raamatust 41:10:
"Ära karda, sest mina olen sinuga."
"Joy, mina olen koos sinuga."
"Ära vaata ümber, sest mina olen su Jumal:
ma teen su tugevaks, ma aitan sind,
ma toetan sind oma õiguse parema käega!"
See on toit.
See on baasturvalisus ja usaldus, mida võivad kogeda kõik kristlased.
Kõikide katsumuste ja raskuste keskel,
kui ka inimesed on meie vastu,
siis Jumal on alati samasugune - alati täis heldust, armu ja headust.
Tema ei muutu.
See on sisemine kaitse, mille Jumal tahab anda meile kõigile.
Kui kristlasena mõtleme teisiti ja meil on vale pilt Jumalast;
kui mõtleme, et ka Jumala peale ei või loota,
sest ma ei tea, kas Temalt tuleb midagi head mu ellu või midagi halba,
siis see tähendab ainult seda, millest Piibel kuulutab -
me ei ole veel saanud täiuslikuks armastuses.
Me ei tunne Teda veel nii nagu Teda saab tunda.
Me näeme Teda valesti.
Piibel kuulutab 1. Johannese 1:5:
"Ja see on sõnum, mida me oleme kuulnud temalt
ja kuulutame teile:
Jumal on valgus, ja temas ei ole mingit pimedust."
Johannes räägib sama juttu, mida Taavet rääkis.
See on see baasturvalisus, mis on tõeliselt oluline.
100-protsendiline kindlus, mida ka meil alguses ei olnud.
Vähemalt minul seda polnud.
Mida rohkem aga olen õppinud Jumalat tundma
ja mida rohkem olen uurinud Jumala Sõna,
seda suuremaks ja kindlamaks see saab -
isegi, kui mul pole alati kõik asjad täiuslikud,
siis on mul alati Jumal, kes on alati hea
ja kelle juurde ma võin alati minna ilma midagi kartmata või häbenemata.
Isegi, kui olen läbikukkunud, üritanud ja ebaõnnestunud,
on Tema ikkagi alati samasugune ja see on nii imeline.
Sina ei ole alati samasugune.
Mõnikord on sinu juurde tore tulla, teinekord on parem pisut oodata.
"Parem on elada katusenurgas, kui riiaka naisega ühises kojas."
Aga see tähendab,
et praegusel hetkel, kui me veedame aega Issandaga,
kui me täidame end nende sõnadega ja tangime end Issandaga,
siis praegu me tangime ainult headust ja heldust.
Aamen.
Just praegu ja siin tangime me
ilu, heaolu, õnne, õnnelikkust,
sõbralikkust ja headust.
Me võime ammutada endasse Issandat.
Võime ujuda Temas, olla Temas ja püsida Temas,
sest ma saan elada Issanda kojas kogu eluaja.
Issanda koda ei tähenda tänapäeval, et tuleb minna kirikusse või templisse.
Issanda koda olen mina ja see oled ka sina.
Issand elab meie sees.
Psalmis 91 ütleb Taavet taas: "Kes Kõigekõrgema kaitse all elab..."
Teises tõlkes: "Kes istub Issanda salajases kaitstud pelgupaigas."
See sõna "istub" tähendab jäämist. Me tohime sinna Temasse jääda.
Tohime sinna elama kolida,
hankida omale eluaseme Kristusesse.
Seada ennast koduselt sisse, rahuneda või jääda vaikseks.
Istuda maha või abielluda. See sõna tähendab ka seda.
Ma võin tõeliselt ühineda Issandaga.
Johannese 15:4 ütleb Jeesus: "Jääge minusse."
Johannese 15:9:
"Nõnda nagu Isa on armastanud mind, olen minagi armastanud teid.
Jääge minu armastusse!"
Jeesus ütleb: "Jää minusse." Ta teab, et elu pole alati lihtne.
Sellepärast Ta ütlebki: "Jää minusse, jää minu lähedale."
Ja Ta ütleb veel: "Jää minu armastusse."
See tähendab seda,
et Tema südamest voolab alati ja koguaeg armastust.
Ta ütleb: "Jää siia, siis sul on hea olla."
See on vähemalt minu jaoks tõeline pelgupaik.
Ma ei karda enam kunagi minna Tema juurde.
Ma ei karda enam, vaid tean, et saan nüüd abi.
Siit ma saan abi ja rahu, mida ma vajan.
Siit ma saan usu, mida vajan. Siit ma saan julgustuse.
Mida iganes ma vajan,
ma lähen Tema juurde teadmisega, et Tema on see sama.
Tõde on see, et ilma selleta me ei jaksa.
Olen märganud, et peaaegu kõik soovivad,
et elu toimiks kuidagi ilma Issandata.
Me ootame midagi muud peale Issandas püsimise.
"Ma ei jaksa Teda otsida ega Sõnas püsida."
"Ma tahaks, et see toimiks ka niisama."
"Kas ei tule sellist päeva, et olen ka niisama vaba?"
Olen märganud, et paljud pettuvad, kui peavad püsima Kristuses.
Nad ei jaksa seda teha.
On siiski palju targem leppida sellega, mida Jeesus ütleb:
"Püsi minus, püsi minu armastuses. Ära astu sealt välja."
Ta ütleb: "Jääge minu Sõnasse ja siis võite paluda mida tahes
ning te saate selle." Aga seal on väike tingimus ees.
Meil tuleb püsida Tema Sõnas.
Kui me panustame Jeesusesse ja Tema Sõnasse,
kui me püsime Temas...
Sellepärast me Janiga
topimegi sind igal nädalal Jumala Sõna täis;
Tema headust ja heldust täis, sest see on ainuke tee.
Aga see on õnn.
On hea teada, et see õnn on Issandas.
Pole vaja oodata.
Me oleme siin lääneriikides harjunud luksusega.
Me ei jaksa eriti seda osa, et tuleb püsida Issandas.
Me tahame täiesti ise hakkama saada.
Õnne võib leida, aga see leidub Issandas.
Pean tõdema, et ma ei taha enam ise hakkama saada.
Mu meelest on elu palju seiklusrikkam, kui saan toetuda Tema peale
ja näha, et ma ei pea olema uhke oma suurepärasuse üle,
vaid ma saan kiidelda sellest, mida Jumal teeb.
Kas võiksid rääkida sellest, kuidas sa käisid pagulaslaagris?
Kas sa seal olles ei masendunud?
Me käisime Tais tõesti ka pagulastele mõeldud laagris.
See oli Birma piiri ääres.
Seal oli pagulasi, kes olid elanud seal isegi 30 aastat.
Enne sinna minekut mõtlesin küll, et mida mul on neile anda?
Aga mul oli midagi.
See oli just see,
et oleme elanud kaua usust ning pidanud toetuma elus Issandale
ja ma olen andnud kõik Talle.
Ma elan ainult Talle ja Tema jaoks.
Olen andnud kõik Talle ja mul on midagi anda.
Isegi pagulaslaagris olevatele inimestele
võin ma anda lootust ja usku, et ka nemad juurduksid Temasse,
mitte nendesse elutingimustesse.
Ma pole kunagi elanud pagulaslaagris.
Ma ei saa öelda, et olen kogenud veidigi neid katsumusi, mis neil on.
Aga mul on olnud omad katsumused
ja nüüd, kui kuulun ainult Issandale ja toetun üksnes Tema peale,
olen ma nii vaba.
Sain kuulutada ka neile seda sama vabadust,
sest ka seal ootab suur osa neist vabadust millestki.
Et tuleksid ameeriklased või inglased ja vabastaksid nad.
Nad toetuvad inimestele, pidades sageli siiski pettuma.
Kui ma panen kõik Issanda peale ja loodan kõiges Temale,
siis ma olen vaba.
Õnne võib leida ka seal, hetkel koos Issandaga.
See sama sõnum kehtib ka seal.
Paljud kogesid seda väga julgustavana ja vabastavana,
et nad võivad teenida Issandat isegi pagulaslaagris.
Nad saavad seal armastada teineteist.
1. Johannese 2:24:
"Mida te algusest peale olete kuulnud, see püsigu teis.
Kui teis püsib see, mida te algusest peale olete kuulnud,
siis püsite teiegi Pojas ja Isas."
Ainult headus ja heldus... ja ma jään Issanda kotta
eluajaks.
Aamen.
Palvetame koos sinuga.
Tänu Taevaisa, et Sa oled koos meiega.
Tänu Isa, et võime alati tulla Su juurde, kui on häda või raske.
Tänu Jeesus, et Sinu kaudu
on meil ühendus Isa, Poja ja Püha Vaimuga.
Meil on ligipääs kõige pühamasse paika.
Sina elad meis ja meie elame Sinus.
Meil on pelgupaik hädade keskel.
Isa, me tuleme nüüd Su juurde ja võtame nüüd selle hetke, et tulla.
Me tuleme lihtsalt Sinu juurde.
Avame oma südame ja tuleme Su juurde.
Issand, Sa oled öelnud, et kui me avame südameukse Sulle,
siis Sa tuled sisse ja sööd õhtust koos meiega.
Sa veedad meiega aega.
Halleluuja! Tänu, Issand,
et siin Su ligiolus on rahu ja hingamine just praegu.
Ainult headus. - Aitäh, Isa.
Issand, me täname Sind, et oleme leidnud õnne.
Me teame, kus õnn elab. Õnn elab Sinu juures.
Aitäh, Isa, et Sina ei muutu. Sina oled alati sama.
Sinus ei ole mingit pimedust.
Aitäh Sinu armastuse eest praegu. Aitäh Sinu armu eest.
Aitäh Sinu õnnistuse eest ja Sinu abi eest.
Issand, Sinu riik tulgu.
Tulgu Sinu riik, Issand, meie koju ja meie ellu.
Tulgu see meie kallite ellu, Issand.
Avame meie palveväravad ja usuväravad
ja vaatame vaimusilmadega,
kuidas Taevariik voolab meie lähedaste ellu.
Meie ellu, meie majanduslikku olukorda
ja meie tulevikku.
Tänu, Issand, et see käib meie südamete kaudu.
Me oleme nagu palvevärav,
mille kaudu Taevariik võib tõeliselt puudutada seda maailma.
Tänu Issand, et me tõesti võime palvetada siin ühiselt
koos kõikidega, kes seda saadet vaatavad:
Sinu riik tulgu, Sinu tahtmine sündigu
nagu Taevas nõnda ka maa peal.
Aamen.
Kui soovid rohkem teada meie töö kohta,
siis külasta me kodulehekülge: www.kristillinenkoulu.org
Sealt saab tellida meie infolehte ja neid raamatuid,
mis aitavad leida lähedase suhte Jeesusega
ning püsida Tema armastuses.
Sellest räägivad esimene ja teine raamat.
Kolmas raamat räägib sellest, kuidas Jumal meid näeb -
Tema armsate lastena
ja neljas raamat räägib sellest, kuidas saada usus tugevamaks.
Me vajame ka abilisi meie kooli ja lasteaeda.
Võta meiega kodulehe kaudu ühendust,
kui soovid mingilgi viisil osaleda meie töös.
Ole õnnistatud Jeesuse nimes ja püsi Tema armastuses,
siis sul on hea olla. Aamen.
Olin hiljuti misjonireisil Tais
ja nägin taas, kui palju tegelikult vajatakse eevangeeliumi.
TV7 vajab toetust,
et viia evangeeliumi kõikidesse maadesse
ja sa võid olla osaline selles.
Helista annetustelefonile 900 1777, annetades sellega 7 eurot.
Võid kasutada ka kontonumbreid, mida näed patselt ekraanil.
Kasuta oma raha selleks,
et evangeelium jõuaks kõikide inimesteni.
See on meie eesmärk. Ole õnnistatud andes. Aamen.
Annetustelefon: 900 1777 (hind 7 eur) Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin